Mer sind hüt uf di 9ni id vugge gange goge mit de andere chind fiire. Mer händ na chli frücht mitgnah (melone, erdbeeri & mango) und da händ die chnöpf das hinderebige wie nüt. Nachher simmer (de morfar und ich) wider gange und händ di chlii det glah. Womer am halbi 12i wider cho sind, isch si ganz vergnüegt am tisch gässe und hät zmittag g'hapset. Es segi guet gange - si segid verusse gsii und de Andreina hebis gfalle, au wänn si tendenziell na ide nöchi vode erwachsene hebi möse bliibe. I däm fall  probieremers morn mit mittagsschlaf ide vugge… Si isch uf all fäll fix und foxi gsii nach däne 2.5 stund ide vugge, ufem heiwäg isch si eus nach 300m im chinderwage scho iigschlafe gsii und hät dänn 5/4 stund (!!!!!!!) gschlafe.